Oglas



Osrednjo tržaško slovesnost v Rižarni sta zaznamovala velika množica ljudi, ki je nagovor tržaškega župana Roberta Dipiazze pospremila z bučnim protestom, in protestni odhod predstavnikov judovske skupnosti zaradi palestinske zastave.

Že ob začetku županovega nastopa je med ljudmi završalo. Slišati je bilo vzklike "fašist" in "sramota".

V nadaljevanju je množica začela peti partizansko pesem, nad glavami pa se je v trenutku pojavilo morje rdečih rut. Tolikšno nenaklonjenost si je Dipiazza zaslužil, ker je zavrnil današnji govor uglednega italijanskega zgodovinarja.

Slovenskega govornika so, prav nasprotno, večkrat nagradili z glasnim ploskanjem.

Rabin se je tokrat odpovedal verskemu obredu, ker je v množici vihrala tudi palestinska zastava. Zapustil je prizorišče in z njim skupina pripadnikov judovske skupnosti, kar so ljudje pospremili z negodovanjem.

Več pa v spodnjem prispevku RTV-jeve dopisnice Mirjam Muženič.

V Rižarni ob obletnici župan poskrbel za hudo kri